Es iſt in den walt geſvngē
Es iſt in den walt geſvngē·
dc ich ir genadē klage·
dú min h̾ze hat betwūgen·
vn̄ noh twinget alle tage·
mir iſt ſā d̾ nahtegal·
dv́ ſo vil v̾gebne ſinget·
vn̄ ir doh zeleſte bꝛīget·
niht wan ſchaden ir ſvͤzer ſchal·

Wib voꝛ allē gv̊ten wibē·
la mich dine hulde han·
bi dir moͤhte ich vꝛo belibē·
ſtvͤnde es dinem willē an·
gib mir frowe hohen mv̊t·
vn̄ ſenfte ſenden ſm̾zen·
dē ich dulde an minē h̾zen·
ach wie ſanfte minne tůt·

Dv́ vil liebe vn̄ niht dú gv̊te·
der ich ie ze frowē iach·
ſwc ich an ſi troſtes mv̊te·
dc hat ſi vv́r vngemach·
vn̄ ſpottet min̾ klage·
eý getoͤꝛſte ich ſi geſcheldē·
wūder wolt ich an ir melden·
des ich vil dvrch zuht v̾dage·

Was tǒgt ī dē wildē walde·
klein̾ vogelline ſanc·
vn̄ ir doͤne manigvalde·
wer ſeit in d̾ vůge dank·
dākes iſt ſo tǒb d̾ walt·
ſo iſt dc wilde walt geſinde·
vō der wilde gar zeſwinde
húbeſchem lone niht geſtalt·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse